Madoqua

se inndeling!

Madoqua eller dik-dikantiloper er en slekt som består av småvokste og spinkle klovdyr. Slekten inngår i underfamilien Antilopinae, som er én av to underfamilier i oksefamilien (Bovidae). Artene er endemiske til Afrika.

 Taksonomi 
Det er uklart hvor mange arter som egentlig finnes i slekten. Ifølge IUCN SSC Antelope Specialist Group er det minst fire, men slekten har aldri blitt skikkelig verifisert genetisk, så det kan være at flere av de beskrevne underartene er selvstendige arter. IUCN mistenker blant annet at en av artene kan være et såkalt artskompleks. Noen regner med at det kan være så mange som 13 arter av dik-dikantiloper.

 Biologi 
Hunnen hos dik-dikene er uvanlig nok som oftest større enn hannen og mangler horn. De har store ører, lang hals og ofte en hårtust på hodet. De har veldig små horn, fra 3 til 7 cm lange, og liten hale. Den største av artene er Kirks dik-dik, som kan komme opp i en vekt på om lag 7 kilo og ha en mankehøyde på rundt 45 centimeter.

En finner dik-dikene først og fremst i det østlige Afrika, hvor de tilbringer livet på tre- og busksavanner. De er dyr som trenger et godt vern mot rovdyr, så de bruker ikke ofte å gi seg ut på de åpne savannene. Dietten deres er satt sammen  av skudd, knupper og blomster. De lever i par med et revir på om lag 12 hektar.

 Inndeling 
Inndelingen følger IUCN SSC Antelope Specialist Group og teller minst fire arter. Arter i parentes følger Bovids of the World og er nye arter eller eventuelt underarter av arten rett ovenfor. Ingen artsnavn er offisielle i Norge, men følger av det engelske navnet på arten/underarten.

 Bovidae, kvegfamilien
 Bovinae, (kveg og nære slektninger)
 Antilopinae, (antiloper og nære slektninger)
 Antilopini, sanne antiloper
 Raphicerina
 Raphicerus, steinbukker
 Dorcatragus, dorcagaseller
 Madoqua, dik-dik antiloper
 M. guentheri, güntherdik-dik
 (M. smithii, smithdik-dik)
 M. kirki, kirkdik-dik
 (M. thomasi, thomasdik-dik)
 (M. cavendishi, cavendishdik-dik)
 (M. hindei, hindesdik-dik)
 (M. damarensis, damaradik-dik)
 M. piacentinii, sølvdik-dik
 M. saltiana, saltdik-dik
 (M. swaynei, swaynesdik-dik)
 (M. phillipsi, phillipsdik-dik)
 (M. hararensis, harardik-dik)
 (M. lawrancei, lawrancesdik-dik)

 Referanser 
Castelló, José R. Bovids of the World: Antelopes, Gazelles, Cattle, Goats, Sheep, and Relatives. Princeton University Press, 12. apr. 2016 - s. 200–223. ISBN 9781400880652

IUCN SSC Antelope Specialist Group. 2016. Madoqua kirkii. The IUCN Red List of Threatened Species 2016: e.T12670A50190709. https://dx.doi.org/10.2305/IUCN.UK.2016-1.RLTS.T12670A50190709.en. Accessed on 12 January 2025.

IUCN. 2024-2. Madoqua. The IUCN Red List of Threatened Species. Version 2024-2. https://www.iucnredlist.org. Accessed on 12 January 2025.

Kilder
 David W. MacDonald: Jordens djur, Band 4 – Stockholm Bonniers forlag.ISBN 91-34-50353-6

 Eksterne lenker 


Kategori:Kvegdyr
Kategori:Afrikas fauna